als_Latn dik_Latn sag_Latn
20.02.2009, - E Premte
U përuruan objektet e reja shkollore në fshatrat Radivojc dhe Gërmovë të komunës së Vitisë
Me një ceremoni festive janë përuruar objektet e reja shkollore në fshatrat Radivojc sh.f. "Nazmi Pajaziti", dhe në Gërmovë paralelja e ndarë e shkollës fillore "Zenel Hajdini" të fshatit Goshicës-Viti. Në ceremoninë përuruese morën pjesë zëvendës kryeministri i Qeverisë së Republikës së Kosovës Hajredin Kuçi, ministri i Arsimit Shkencës dhe Teknologjisë Enver Hoxhaj, ministri i Ministrisë së Punëve të Brendshme Zenun Pajaziti dhe përfaqësues të spektrit politik të komunës së Vitisë .
Zëvendës kryeministri Hajredin Kuçi me këtë rast tha se ndjehemi të lumtur dhe krenarë që po e zgjerojmë hapësirën shkollore kudo në Kosovë dhe me këtë po krijojmë kushte më të mira mësimi për nxënësit tanë. Gjeneratat e reja tash e tutje kanë më shumë mundësi arsimimi cilësorë dhe në një ditë atë do të jenë të barabartë me moshatarët e tyre ne vendet e ndryshme te rajonit dhe te Evropës në rrafshin e dijës.
Në vazhdim z Kuçi ka përgëzuar ministrin e arsimit Enver Hoxhaj për të cilin tha se po i përmbushë me sukses objektivët e qeverisë në fushën e arsimit.
Në fund zëvendës kryeministri i Kosovë, ka uruar nxënësit dhe mësimdhënësit e kësaj shkolle dhe u dëshiroi që të kenë sukses në punë dhe mësime .
Ministri i arsimit Enver Hoxhaj në fjalën e rastit është shprehur se Ministria e Arsimit,e Shkencës dhe e Teknologjisë (MASHT) edhe këtë vit do të vazhdojë me projekte të reja infrastrukturore për nxënësit tanë .Kjo do të thotë plotësim gradual i standardeve dhe kushteve për mësim cilësorë .Ajo që është menduar se do të realizohet për një përudhë kohorë më të gjatë , po realizohet brenda dy vitesh tha ministri Hoxhaj . Ai më tutje tha se nga 1 shtatori në të gjitha shkollat e Kosovës mësimi do të zhvillohet në vetëm dy ndërrime . MASHT –i është i përkushtuar që të krijojë kushte për gjithëpërfshirje, dhe arsimim të barabartë për të gjithë qytetarët e Republikës së Kosovës. Viti 2009 është vit i cilësisë në arsim andaj me të drejt tani presim nga ju nxënës të dashur dhe arsimtarë të nderuar që të arsyetoni investimet e bëra në infrastrukturën shkollore tha në fund ministri i arsimit Enver Hoxhaj.
Në emër të fshatit Radivojcë, të pranishmit i përshëndeti kryetari i fshatit Musa Ismajli, i cili tha se përveç pavarësisë së Kosovës, kjo është dita më e lumtur e banorëve të këtij lokaliteti. Deri me tani, disa vite mësimi është zhvilluar në objektin e kooperativës bujqësore, më pastaj në kontejnerë. Kjo është shkolla e parë që po ndërtohet në këtë fshat dhe ka gëzuar shpirtin dhe zemrat tona është shprehur i pari fshatit.
Investimet për ndërtim të shkollës në Radivojc i ka bërë MASHT-i. Ndërkaq vlera investive është 276.130.80 €.
Sipas projektit. shkolla ka 9 dhoma mësimi, 1 dhomë për para fillorë,bibliotekën,sallën e arsimtarëve ,zyrat për administratë dhe hapësira tjera përcjellëse .
Pas përurimit të shkollës në Radivojcë , zëvendës kryeministri Kuçi, ministri arsimit Enver Hoxhaj, ministri i punëve të brendshme Zenun Pajaziti, kanë vazhduar udhëtimin për në fshatin Gërmovë me q`rast përuruan objektin e ri të shkollës 5 klasëshe për ndërtimin e të cilës investimet i ka bërë Agjensioni Evropian për Rindërtim. Ky objekt shkollorë ka 5 dhoma mësimi dhe hapësira tjera përcjellëse.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn